’ અંગ્રેજી ભાષામાં પ્રકાશિત કુરાન ઉપરાંત પયગંબર સાહેબના જીવનકવન વિશેના બીજા કેટલાક પુસ્તકો પણ મેં વાંચેલા છે. ડો. લાપસીવાલાનું આખું પુસ્તક હું હજુ વાંચી શક્યો નથી, પરંતુ તેમાં રજૂ થયેલી સામગ્રીનો મેં જેટલો અભ્યાસ કર્યો છે તેના આધારે હું એવા તારણ પર પહોંચ્યો છું કે આ પુસ્તક કુરાને માન્ય કરેલા પયગંબરો વિશે અને એ અર્થમાં પવિત્ર કુરાન તથા ઇસ્લામ વિશે વધુ સેતુબંધ સાધવા માટે શક્તિમાન છે.